**TEHNIŠKI DAN: Preživetje v naravi**

**VODILO ZA UČITELJE**

**Tehniški dan :** *Preživetje v naravi*: Šotor in nadstrešek

**Predmeti:**  Šport, Naravoslovje in tehnika, Tehnika in tehnologija

**Starost učencev:** 2. in 3. triada

**Trajanje:** 5 ur

**Operativni cilji**:

Učenec:

* razume prednosti primernega športnega oblačila in obutve v različnih pogojih (različne vremenske razmere idr.),
* pozna in upošteva pravila obnašanja ter osnovna načela varnosti (v učilnici, gozdu idr.),
* oblikuje pozitivne vedenjske vzorce (vztrajnost, samozavest, medsebojno sodelovanje in pomoč, strpnost, sprejemanje drugačnosti, spoštovanje športnega obnašanja, odnos do varovanja šolske lastnine in športne opreme, naravovarstveno ozaveščanje),
* izkustveno doživlja naravo in tehniko
* s praktičnim delom odkriva in razvija svoje sposobnosti, uri spretnosti in razvija pozitivne osebnostne lastnosti.
* oblikuje pozitiven odnos do narave in tehnike ter kritičen odnos do posegov v naravo
* se nauči rokovati s pripomočki za izdelavo šotora in nadstreška,
* upošteva navodila za varno uporabo pripomočkov za izdelavo,
* izdela šotor in nadstrešek
* opravi krajši pohod v bližnji gozd.
* izbira primerni prostor za bivakiranje pod krošnjami dreves, v zavetju gozda,
* izdela šotor in nadstrešek s pomočjo vrvi, ponjave ali šotorskega krila.
* **Oblike dela:** individualna
* **Metode dela:** metoda konstruiranja, metoda dela z IKT, metoda dela s tekstom

**Material potreben za izvedbo tehniškega dne:**

Pripomočki:

* Ponjava 3x4, šotorsko krilo, stara rjuha
* žepni nožiček,
* vrvica 7m.

Ostalo:

* plastenka vode
* prigrizek
* razpršilo proti klopom in komarjem
* obliži.

**Priporočilo učitelju/učiteljici:**

* za lažjo predstavo, kaj morajo sestaviti otroci priporočam, da izdelave šotora in nadstreška lotite najprej sami. Tako boste lažje pomagali in svetovali otrokom.

**Učenec ob zaključku posreduje učiteljici/učitelju:**

- fotografijo izdelka in njegove uporabe

**Ko je učenec naredil in poslal vse zgoraj opisano, je aktivnosti opravil**.

Literatura in viri:

<https://www.youtube.com/watch?v=rAu7gGSuy9w>

Izdelal: Benjamin Kuster, CŠOD Škorpijon